Flammeus hlýtur styrk frá Airwaves Plus sjóðinum Hljómsveitin Flammeus er hugarfóstur Tuma Hrannar-Pálmasonar og inniheldur auk Tuma sem syngur og spilar á bassa þá Guðjón Jónson hljómborðsleikara , Hafstein Davíðsson trommuleikara og Jóhannes Stefánsson gítarleikara . Allir eru þeir félagar nemendur eða fyrrum nemendur hér við Tónlistarskólann á Akureyri . í Nóvember spiluðu þeir strákarnir á nokkrum tónleikum á Iceland Airwaves tónlistarhátíðinni í Reykjavík , og þóttu tónleikar þeirra takst mjög vel . Nú hafa strákarnir verið valdir , ásamt Blóðmör og Ástu til að hljóta styrk úr Airwaves Plus sjóðnum , en styrkurinn er hugsaður til að hlúa að ungum og efnilegum hljómsveitum sem komu í fyrsta sinn fram á Airwaves nú í vetur . Styrkurinn er að upphæð kr. 350.000 og geta hljómsveitirnar nýtt féð til að koma sér á framfæri , í upptökur , ferðakostnað á erlendar tónlistarhátíðir eða annað sem kemur upp í markaðsstarfi hljómsveita .